Document ID: 31990L0439

SMERNICA KOMISIE
z 24. júla 1990,
ktorou sa mení a dopĺňa príloha k smernici Rady 82/471/EHS týkajúcej sa určitých produktov používaných v krmivách pre zvieratá
(90/439/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 82/471/EHS z 30. júna 1982 týkajúcu sa určitých produktov používaných vo výžive zvierat1, naposledy zmenenú a doplnenú smernicou Komisie 89/520/EHS2, najmä na jej článok 6,
keďže smernica 82/471/EHS ustanovuje, aby sa obsah jej prílohy v dôsledku rozvoja vedeckých alebo technických znalostí pravidelne menil a dopĺňal;
keďže analýza dvoch nových produktov patriacich do skupiny bielkovinových produktov získavaných z mikroorganizmov a do skupiny aminokyselín ukázala, že tieto produkty spĺňajú požiadavky smernice 82/471/EHS; keďže z tohto dôvodu by sa za určitých podmienok malo povoliť používanie týchto produktov vo výžive zvierat;
keďže opatrenia ustanovené v tejto smernici sú v súlade so stanoviskom Stáleho výboru pre krmivá,
PRIJALA TÚTO SMERNICU:
Článok 1
Príloha k smernici 82/471/EHS sa mení a dopĺňa tak, ako je ustanovené v prílohe k tejto smernici.
Článok 2
Členské štáty uvedú do platnosti zákony, iné predpisy a administratívne opatrenia potrebné na dosiahnutie súladu s článkom 1 najneskôr do 30. júna 1991. Bezodkladne o tom budú informovať Komisiu.
V ustanoveniach prijatých podľa prvého odseku sa uvádza výslovný odkaz na túto smernicu.
Článok 3
Táto smernica je adresovaná členským štátom.
V Bruseli 24. júla 1990

Labels: 7
6